Source: http://www.finlex.fi/fi/laki/alkup/2007/20070394
Timestamp: 2013-05-25 22:58:07+00:00
Document Index: 17036065

Matched Legal Cases: ['§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§29', '§30', '§31', '§32', '§33', '§34', '§35', '§36', '§37', '§38', '§39']

FINLEX ® - Säädökset alkuperäisinä: 394/2007
Olet tässä: Finlex › Lainsäädäntö › Säädökset alkuperäisinä › 2007 › 394/2007 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 2007 › 394/2007 394/2007 Dokumentin versiot
Annettu Helsingissä 5 päivänä huhtikuuta 2007
Valtioneuvoston kanslian työjärjestys Valtioneuvoston kanslian päätöksen mukaisesti säädetään valtioneuvostosta 28 päivänä helmikuuta 2003 annetun lain (175/2003) 7 §:n 2 momentin ja 15 §:n 2 momentin nojalla:
Valtioneuvoston kanslian organisaatiosta ja sisäisestä työnjaosta on sen ohessa, mitä valtioneuvoston ohjesäännössä ja valtioneuvoston kansliasta annetussa asetuksessa on säädetty, voimassa tämän työjärjestyksen määräykset ja eri säädösten nojalla annetut määräykset ja ohjeet.
Henkilöstön osallistumisessa päätöksenteon valmisteluun kansliassa noudatetaan, mitä yhteistoiminnasta valtion virastoissa ja laitoksissa annetussa laissa (651/1988) säädetään ja sen nojalla tehdyissä sopimuksissa valtioneuvoston kanslian yhteistoiminnasta on määrätty.
Valtioneuvoston kansliassa on politiikkapalvelut sekä hallinto- ja palveluosasto, valmiusosasto ja omistajaohjausosasto.
Pääministerin toimikaudeksi nimitetty valtiosihteeri johtaa ja valvoo kanslian toimintaa.
Suoraan pääministerin toimikaudeksi nimitetyn valtiosihteerin alaisuudessa toiminnallisesti on politiikkapalvelut, johon kuuluu valtioneuvoston EU-sihteeristö, valtioneuvoston viestintäyksikkö, valtioneuvoston istuntoyksikkö ja politiikka-analyysiyksikkö. Alivaltiosihteerin vastuulla on kuitenkin politiikkapalvelujen yleinen hallinnollinen johtaminen ja hänellä on apunaan hallintoasioita hoitamaan määrätty virkamies. Alivaltiosihteerin toimivaltaan kuuluviin hallinnollisiin asioihin luetaan henkilöstöä ja muita voimavaroja, töiden yleistä organisointia sekä toimintamenettelyjä ja -järjestelmiä koskevat asiat.
Politiikkapalveluissa on:
- valtioneuvoston EU-sihteeristö, jota johtaa EU-sihteeristön päällikkö;
- valtioneuvoston viestintäyksikkö, jota johtaa valtioneuvoston viestintäjohtaja;
- valtioneuvoston istuntoyksikkö, jota johtaa hallitusneuvos; sekä
- politiikka-analyysiyksikkö, jota johtaa talousneuvoston sihteeristön päällikkö.
Yksikköjen sisäisestä organisaatiosta määrätään tarvittaessa kanslian sisäisessä määräyksessä, jonka alivaltiosihteeri vahvistaa.
Hallinto- ja palveluosaston toimintaa johtaa hallitusneuvos, hallintojohtaja.
Hallinto- ja palveluosastolla on:
- hallintoyksikkö, jota johtaa hallitusneuvos, hallintojohtaja;
- valtioneuvoston käännöstoimisto, jota johtaa hallitusneuvos, käännöstoimiston päällikkö; sekä
- tietopalvelu, jota johtaa tietopalvelupäällikkö.
Valmiusosaston toimintaa johtaa rakennusneuvos kuitenkin niin, että valtioneuvoston turvallisuusjohtaja ja tilannekuvatoiminto ovat toiminnallisesti pääministerin toimikaudeksi nimitetyn valtiosihteerin suorassa alaisuudessa. Osaston johtaja on pidettävä tietoisena pääministerin toimikaudeksi nimitetyn valtiosihteerin suorassa alaisuudessa käsiteltävistä asioista.
Valmiusosastolla on valtioneuvoston turvallisuuspalvelut -yksikkö, jota johtaa valtioneuvoston turvallisuusjohtaja. Muusta osaston sisäisestä organisaatiosta määrätään tarvittaessa kanslian sisäisessä määräyksessä, jonka alivaltiosihteeri vahvistaa.
Omistajaohjausosaston toimintaa johtaa omistajaohjausyksikön johtaja.
Omistajaohjausosaston yksiköistä määrätään tarvittaessa alivaltiosihteerin päätöksellä.
Kansliaa ja sen hallinnonalaa koskevien asioiden käsittelyä ja valmistelua varten kansliassa on johtoryhmä. Johtoryhmän puheenjohtajana on pääministerin toimikaudeksi nimitetty valtiosihteeri ja varapuheenjohtajana alivaltiosihteeri. Johtoryhmään kuuluvat jäseninä osastojen johtajat ja yksiköiden johtajat tai heidän estyneenä ollessaan heidän sijaisensa. Lisäksi johtoryhmään kuuluu henkilöstön edustaja tai hänen varajäsenensä, jotka henkilöstöjärjestöt nimeävät yhteisesti keskuudestaan kalenterivuodeksi kerrallaan.
1) käsitellä tulostavoitteet, toiminta- ja taloussuunnitelma ja talousarvioehdotus sekä seurata niiden toteutumista,
2) käsitellä kanslian hallinnonalaa koskevat organisaatio- ja säädösmuutokset,
3) käsitellä keskeiset sisäiset ohjeet ja määräykset, sekä
4) käsitellä muut tarpeelliset asiat.
Kullakin osastolla ja politiikkapalveluilla on johtoryhmä, jonka tehtävänä on käsitellä osaston toiminnan kannalta tärkeitä asioita. Johtoryhmän puheenjohtajana on osaston johtaja ja jäseninä osaston yksikköjen johtajat, muut osaston johtajan tai yksikköjen johtajien määräämät virkamiehet ja osaston henkilöstön keskuudestaan valitsema edustaja.
Politiikkapalvelujen johtoryhmän puheenjohtajana on sisällöllisissä asioissa pääministerin toimikaudeksi nimitetty valtiosihteeri ja hallinnollisissa asioissa alivaltiosihteeri.
Johtoryhmä kokoontuu tarvittaessa puheenjohtajan kutsusta.
Kansliassa on omistajaohjausasioiden johtoryhmä, jonka tehtävänä on käsitellä omistajaohjausosaston toimialaan kuuluvia omistajaohjausasioita.
Omistajaohjausasioiden johtoryhmän puheenjohtajana on omistajaohjausasioita käsittelemään määrätty ministeri tai ministerin toimikaudeksi nimitetty valtiosihteeri ja jäseninä osaston johtaja ja muut osaston johtajan määräämät virkamiehet.
Omistajaohjausasioiden johtoryhmä kokoontuu tarvittaessa kutsusta. Johtoryhmä voi ottaa sihteerin ja kuulla asiantuntijoita.
Valtioneuvoston kanslialle kuuluvien tehtävien jakaantuminen
Politiikkapalveluissa on seuraavat tehtävät:
- valtioneuvoston EU-sihteeristön tehtävänä on Euroopan unionissa päätettävien asioiden valmistelun ja käsittelyn yhteensovittaminen, toimintaohjeiden välittäminen EU-edustustolle, Eurooppa-neuvostoon liittyvien asioiden valmistelu sekä Euroopan unionin kehittämisen kannalta keskeiset horisontaaliset ja institutionaaliset asiat;
- valtioneuvoston viestintäyksikön tehtävänä on huolehtia pääministerin johdolla valtioneuvoston viestinnästä ja valtionhallinnon viestinnän yhteensovittamisesta;
- valtioneuvoston istuntoyksikön tehtävänä on pääministerin avustaminen valtioneuvoston päätöksentekomenettelyissä, valtioneuvoston päätöksentekojärjestelmä sekä hallituksen ja eduskunnan työn yhteensovittaminen; sekä
- politiikka-analyysiyksikön tehtävänä on hallitusohjelman toteutumisen seuranta, hallituksen tarvitsemat määräaikaiset suunnittelu- ja selvitystehtävät sekä talousneuvoston sihteeristö-tehtävät.
Hallinto- ja palveluosastolla on seuraavat tehtävät:
- hallintoyksikön tehtävänä on henkilöstö-, talous- ja tietohallinto, sisäinen viestintä; valtioneuvoston kansliaa, tasavallan presidentin kansliaa, tasavallan presidentin palkkiota ja eläkettä koskevien säädösten valmistelu, valtion edustustilojen toiminta sekä yleinen hallinto;
- valtioneuvoston käännöstoimiston tehtävänä on hallituksen esitysten ja säädöskokoelmassa julkaistavien säädösten sekä muiden valtioneuvostossa tarvittavien asiakirjojen kääntäminen kansalliskielille. Käännöstoimiston yhteydessä on monikielistä sanastotyötä tekevä kielipalvelu; sekä
- tietopalvelun tehtävänä on asiakirjahallinto, EU-tiedonhallinta, valtioneuvoston yhteinen intranet ja muu tietopalvelu.
Valmiusosastolla valtioneuvoston turvallisuuspalvelut -yksikön tehtävänä on valtioneuvoston ja sen jäsenten turvallisuus, kriisijohtaminen, tilannekuvatoiminta sekä valmiussuunnittelu. Osaston tehtävänä on lisäksi tekniset palvelut, kuljetuspalvelut sekä virastopalvelut.
Omistajaohjausosaston tehtävänä on valtion omistajapolitiikka, ministeriön alaisten valtio-omisteisten yhtiöiden omistajaohjaus, yhtiöiden omistuspohjan laajentaminen ja omistusjärjestelyt, osakesijoittaminen, sekä eri ministeriöiden omistajaohjauksen käytäntöjen yhteensovittaminen ja ministeriöiden välisen yhteistyön koordinointi.
Pääministerin toimikaudeksi nimitetty valtiosihteeri koordinoi pääministerin erityisavustajien ja muiden ministerien erityisavustajien yhteistoimintaa.
Henkilöstön ja erityisesti pääministerin avustajien vaihtuessa alivaltiosihteerin määräämä virkamies vastaa siitä, että uusi henkilökunta saa tarvittavan informaation kanslian toimialaan kuuluvista asioista, menettelytavoista ja muista yhteistyökysymyksistä.
Kukin osaston johtaja johtaa osaston toimintaa ja vastaa siitä, että tehtävät hoidetaan tuloksellisesti. Yksikköjen johtajat johtavat yksikkönsä toimintaa ja vastaavat oman toimialueensa tehtävien hoitamisesta.
Yksiköiden sisäiset alayksiköt ja niiden työnjohdolliset lähiesimiehet ja lähiesimiesten tehtävät vahvistaa alivaltiosihteeri.
Alivaltiosihteeri johtaa kanslian valmiustoimikuntaa ja valmiussihteerinä toimii alivaltiosihteerin tehtävään määräämä virkamies.
Turvallisuuspäällikkö on valtioneuvoston linnan suojelujohtaja.
Tehtävään määrätty virkamies (tilannekuvakoordinaattori) valmistelee yhteistyössä ulkoasiainministeriön, sisäasiainministeriön ja puolustusministeriön nimeämien vastuuhenkilöiden kanssa turvallisuuteen liittyvän yleisen tilannekuvan. Tilannekuvan kokoamista ja raporttien laadintaa johtaa pääministerin toimikaudeksi nimitetty valtiosihteeri yhteistoiminnassa mainittujen ministeriöiden kansliapäälliköiden tai heidän määräämiensä virkamiesten kanssa (seurantaryhmä).
Vahvistetusta työnjaosta huolimatta kukin osasto, yksikkö ja virkamies on velvollinen suorittamaan ne tehtävät, jotka pääministeri, ministeri, pääministerin toimikaudeksi nimitetty valtiosihteeri, alivaltiosihteeri taikka asianomainen osaston johtaja tai yksikön johtaja määrää.
Asioista, jotka koskevat myös toisen osaston tai yksikön toimialaa, on niitä valmisteltaessa hyvissä ajoin neuvoteltava kysymyksessä olevan osaston ja yksikön kanssa.
Ennen kuin asia esitellään pääministerin tai pääministerin toimikaudeksi nimitetyn valtiosihteerin ratkaistavaksi taikka asiaa koskeva esittelylista jaetaan, esittelijän on toimitettava asiakirjat tai selostettava suullisesti asia pääministerin toimikaudeksi nimitetylle valtiosihteerille, alivaltiosihteerille, osaston johtajalle ja yksikön johtajalle. Viimeksi mainituille asiakirjat on toimitettava tai selostettava myös alivaltiosihteerin ratkaistessa asian.
Ennen kuin omistajaohjausasioita koskeva asia esitellään ministerin päätettäväksi, taikka asiaa koskeva esityslista jaetaan, esittelijän on toimitettava asiakirjat tai selostettava suullisesti asia ministerin toimikaudeksi nimitetylle valtiosihteerille ja omistajaohjausosaston johtajalle. Hallinnollisissa asioissa asiakirjat on toimitettava tai asia selostettava myös pääministerin toimikaudeksi nimitetylle valtiosihteerille ja alivaltiosihteerille.
Tasavallan presidentin istunnon, valtioneuvoston yleisistunnon tai raha-asiainvaliokunnan esittelylistaa ei saa muutoin kuin pakottavista syistä jakaa ennen kuin asia on selostettu pääministerille tai ministerille ja hän on hyväksynyt sen ottamisen esittelyyn.
Pääministerin toimikaudeksi nimitetylle valtiosihteerille, ministerin toimikaudeksi nimitetylle valtiosihteerille, alivaltiosihteerille ja asianomaiselle osaston johtajalle ja yksikön johtajalle on hyvissä ajoin etukäteen annettava tieto kaikista heidän tehtäviensä kannalta tärkeistä valmisteltavina olevista asioista sekä henkilökunnan työtehtäviin kohdistuvista suunnitteilla olevista muutoksista.
Kunkin osaston johtajan ja yksikön johtajan on pidettävä alivaltiosihteeri sekä yksikön johtajan myös osaston johtaja tietoisena tärkeimmistä osastolla ja yksiköissä käsiteltävinä olevista asioista.
Kanslian edustajien nimeämisestä ulkopuolisten tahojen toimielimiin päättää asiasta riippuen pääministeri, ministeri, pääministerin toimikaudeksi nimitetty valtiosihteeri tai alivaltiosihteeri.
1) kanslian toiminta- ja taloussuunnitelman hyväksymistä,
2) kanslian talousarvioehdotuksen ja siinä esitettävien tulostavoitteiden hyväksymistä,
3) tulossuunnitelman vahvistamista, ja
Pääministeri ratkaisee vähintään vaativuusluokkaan 15 kuuluvan virkamiehen nimittämisen, jollei toisin säädetä.
Alivaltiosihteeri ratkaisee vaativuusluokkaan 11–14 kuuluvan virkamiehen nimittämisen sekä nimittämisen alle vuoden kestävään muuhun kuin erityisavustajan määräaikaiseen virkasuhteeseen, kun vastaavaan virkaan nimittää pääministeri tai ministeri.
Hallinto- ja palveluosaston johtaja ratkaisee enintään vaativuusluokkaan 10 kuuluvan virkamiehen nimittämisen.
Hallinto- ja palveluosaston johtaja ratkaisee toimeksiantoja ja muita vastaavia suorituksia koskevat palkkiot.
Työsopimussuhteisen henkilöstön ottamiseen sovelletaan mitä edellä säädetään virkamiehen nimittämisestä.
Muun kuin lain, asetuksen tai virkaehtosopimuksen nojalla myönnettävän virkavapauden myöntää valtioneuvoston kanslian tekemien nimitysten osalta se, jolla on toimivalta nimittämiseen.
Virkamiehen vuosilomat ja poissaolot hyväksyy hänen esimiehensä. Osaston johtajan lomat ja poissaolot hyväksyy alivaltiosihteeri.
EU-sihteeristön päällikkö antaa matkamääräykset EU-sihteeristön virkamiehille EU:n toimielinten kokouksiin ja muihin niihin rinnastettaviin EU-kokouksiin tehtäville virkamatkoille. EU-sihteeristön päällikkö antaa matkamääräykset myös Eurooppa-neuvoston valtuuskuntien virkamiesjäsenille.
Alivaltiosihteeri antaa muut virkamatkamääräykset kanslian määrärahoista maksettaville matkoille. Alivaltiosihteeri antaa matkamääräykset myös pääministerin työvierailujen valtuuskuntien jäsenille. Alivaltiosihteeri myöntää luvan virka-auton käyttöön sekä luvan oman auton käyttöön virkamatkoilla.
1) lausunnon antamista valtioneuvoston kanslian toimialaan kuuluvissa asioissa, jollei asialla ole laajempaa yhteiskunnallista merkitystä,
3) hallintopäätöksiä, jotka eivät valtioneuvoston kansliasta annettujen muiden säädösten nojalla kuulu pääministerin tai ministerin ratkaistavaksi, ja joiden ratkaisuvaltaa ei ole työjärjestyksessä annettu kanslian muulle virkamiehelle,
4) viraston lomasuunnitelman vahvistamista,
5) osastojen tulossuunnitelmien hyväksymistä,
6) kanslian sisäisen budjetin hyväksymistä,
7) sisäisen valvonnan järjestämistä, sekä
8) tarkentavaa virkaehtosopimusta ja sen nojalla valtioneuvoston kanslian ratkaistavia sen virkamiesten palvelussuhteen ehtoja.
Valtioneuvoston kanslian virat julistaa haettavaksi alivaltiosihteeri.
Hallinto- ja palveluosaston johtaja ratkaisee sen lisäksi mitä muualla säädetään asiat, jotka koskevat:
4) matkalaskujen hyväksymistä,
9) lomarahoja ja lomakorvauksia, sekä
10) palkkojen hyväksymistä maksatukseen.
Osaston johtaja ja yksikön johtaja ratkaisevat osastonsa ja yksikkönsä toimintaa koskevat asiat. Sellaisen asian, jossa on tehtävä kirjallinen hallintopäätös, he ratkaisevat kuitenkin vain siinä tapauksessa, että oikeus siihen on tässä työjärjestyksessä nimenomaisesti annettu.
Alivaltiosihteerin päätöksellä sisäisessä budjetissa osoitettujen määrärahojen käytön (hankintavaltuus) ratkaisee päätöksen mukaisesti osaston johtaja, yksikön johtaja tai muu päätöksessä nimetty asiasta vastaava virkamies. Yksikön johtaja hyväksyy menot ja tulot, jollei osaston johtaja ole ottanut hyväksymistä tehtäväkseen.
Tietoja viranomaisen toiminnan julkisuudesta annetun lain tarkoittamista viranomaisen julkisista asiakirjoista antaa asian käsittelijä. Salaisen tai muun viranomaisen asiakirjan luovuttamista koskevan päätöksen tekee yksikön johtaja.
Viestinnän käytännön järjestelyistä sovitaan valtioneuvoston viestintäjohtajan kanssa. Julkisuudessa kanslian edustajana esiintyvän virkamiehen on tarpeen mukaan ilmoitettava esiintymisestä etukäteen esimiehilleen.
Valtioneuvoston edustustiloja ovat valtioneuvoston juhlahuoneisto, Säätytalo, Kesäranta, Königstedtin kartano ja valtion vierastalo. Kesäranta voi toimia myös pääministerin virka-asuntona.
Tämä työjärjestys tulee voimaan 1 päivänä toukokuuta 2007 ja sillä kumotaan 28 päivänä lokakuuta 2003 annettu valtioneuvoston kanslian työjärjestys (893/2003) siihen myöhemmin tehtyine muutoksineen.
Helsingissä 5 päivänä huhtikuuta 2007
Alivaltiosihteeri Heikki Aaltonen
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo394/20071 §2 §3 §4 §5 §6 §7 §8 §9 §10 §11 §12 §13 §14 §15 §16 §17 §18 §19 §20 §21 §22 §23 §24 §25 §26 §27 §28 §29 §30 §31 §32 §33 §34 §35 §36 §37 §38 §39 §
Olet tässä: Finlex › Lainsäädäntö › Säädökset alkuperäisinä › 2007 › 394/2007 Lainsäädäntö